Ass n 10 gh wayyur n yulyuz ad izrin, tmun yat tufut n id bab n tirra s tmazight s mad ittggan yan mnnawt tmrawin n imasayn n unzgum n tskla s udmawn nns akkw (tamdyazt, ungal, tallast, afran…) gh tsga n iffus, maggarn gh udghar n « usagraw n isalmadn gh ugadir », iffgh ugraw nnsn s tlalit n yat tmsmunt tamaynut stin as s ism : « Tirra : tazlgha n imaratn s tmazight », ttwaystayn ismawn ad asin azazû n twwuri ns :
Mohamed akunad (amzwar)
Rachid Lhahi (izza fllas)
Abdelwahab Bouchtart (mara amatu)
Khadija Abenrousse (izza fllas)
Lahcen Zahour (anflus n idrimn)
Abdeslam Amakha (izza fllas)
Mohamed Oussous
Hanan Gahamou
Lahcen Nachef
Tsrs tmsmunt gh mnid ns ad tdru gh ubughlu n tirra Tamazight, taws i willi ttaranin, tmmagh ad tsslkm tiwwuriwin nnsn i imghri d ugdud mqqurn, tdêfr s tghri aylli d ittffaghn n idlisn d tzêrigin afad ad tnt issann middn, tsrs tirsal n ufran gh tskla tamazight, tg akccad gh imazighn ad ttaran s ils nnsn s twwuriwin zund tismghurin d isfsrn n idlisn d warratn s tmazight d uskkir n wanudên n usilgh (ateliers de formation) d usufgh n kra n tsghunt ifssrn tirra n i3rrimn, d inmuqqarn isawaln f imukrisn d inzgumn n id bab n tirra d tghawsiwin yadên ingin s trgwa n tskla d tirra lli s ttwarga tmsmunt ad tnt tlkm.
kab_Latn kab_Latn kab_Latn kab_Latn taq_Latn kab_Latn taq_Latn bam_Latn plt_Latn slv_Latn kab_Latn